ร้านข้ึนชื่อที่ใครๆก็ต้องมาทานค่ะ สำหรับร้านม่อนไข่ เช็คความนิยมจากจำนวนรถที่จอดแน่นเต็มพื้นที่ แต่ถึงแม้คนจะเยอะ ต้องขอชมค่ะว่า

พนักงานทำงานไว เก็บโต๊ะไว เช็ดสะอาด ขออะไรเพิ่มเติมก็ไม่ลืม

อาหารไวค่ะ เมื่อเทียบกับจำนวนคนที่เต็มร้านขนาดนี้

เมนูอาหาร
1.แกงหมูย่างใบชะพลู : ชอบอันนี้มากๆ รสชาติดีทานกับข้าวร้อนๆแล้วฟิน หอมเครื่องแกงและใบชะพลูดีค่ะ

2.ยำผักกูด: รสชาติโอเค แต่คิดว่าจัดจ้านน้อยไปนิดนึงค่ะ

3.ทอดมันหัวปลี: ทานกรอบๆ เพลินๆ น้ำจิ้มเหมือนใส่มะขามเปียก อารมณ์เวลาทานเหมือนเต้าหู้ทอด เผือกทอด

4.ชุดปลาทูน้ำพริกกะปิ+ผักกูด: ชอบอันนี้มาก เพราะปลาทู น้ำพริก และผักกูดราดกะทิเข้ากันได้ดีค่ะ ทานกับข้าวสวยร้อนๆแล้วฟิน 

5.ปีกไก่ทอดเกลือ: รสชาติโอเคตามมาตรฐานปีกไก่ทอดเกลือค่ะ คือทอดได้กรอบนอก ชุ่มใน เค็มกำลังดี

มื้อนี้มีข้าวสวย 1โถ กับอีก 1จาน , น้ำเปล่าขวดใหญ่ น้ำแข็ง ค่าอาหาร 750บาทค่ะ โอเคเลย